A Szekszárdi Garay János Gimnázium XII. alkalommal hirdeti meg

**„Az én Pannoniám”**

*(Mészöly Miklós)*

**Kárpát-medencei középiskolai vers- és prózamondó találkozóját,**

**2019. március 13-án 10 órától**

**A jelentkezés feltételei:**

A találkozóra 14. életévüket betöltött középiskolás vers- és prózamondók jelentkezését várjuk.

**Nevezni lehet:**

- egy **Tolna megyei** író vagy költő (pl. megyénk szülöttei: Illyés Gyula, Pákolitz István; Lázár Ervin, valamint városunk szülöttei: Garay János, Babits Mihály, Mészöly Miklós, Baka István, Csengey Dénes, Parti Nagy Lajos, Gacsályi József, Kis Pál István, a Pad folyóirat költői stb.) alkotásával,

- egy Kányádi Sándor verssel (a költő halálára emlékezve)

- egy a **kortárs** (1989 utáni) magyar irodalomból választott verssel vagy prózával.

*A verseny ebben az évben egyben a* ***„József Attila” XIII. Nemzeti vers-, énekelt vers és prózamondó verseny előválogatója*** *lesz a verseny, ezért aki szeretne ezen is indulni, az készüljön egy József Attila verssel is!*

A jelentkezők más országos versenyen helyezést elért produkcióikkal nem nevezhetnek.

A választott művek előadásának időtartama nem haladhatja meg az 5-5 percet.

**Jelentkezni** a gimnázium honlapján lehet: [www.garayj.sulinet.hu](http://www.garayj.sulinet.hu) oldalon a versenyek menüpontban található jelentkezési lap kitöltésével vagy a [baloka@garayj.sulinet.hu](mailto:baloka@garayj.sulinet.hu) e-mail címen lehet.

A döntőben részt vevők mindannyian ajándékkönyveket és emléklapokat kapnak.

A legjobb előadókat a zsűri arany, ezüst és bronz fokozattal minősíti.

Ezenkívül kiosztásra kerül egy Fődíj, egy Nívódíj, egy Tálentumdíj, valamint egy Külön- és egy Közönségdíj. A felkészítők szintén oklevélben és könyvajándékban részesülnek.

Szállást és étkezést a szervezők térítés ellenében tudnak biztosítani.

**Jelentkezési határidő: 2019. február 20.**